Ecclesia Orthodoxe

Le Ecclesia Orthodoxe es un communion de corpores ecclesiastic distincte e autonome, con un mesme theologia. Iste ecclesia se considera como le Un, Sancte, Catholic e Apostolic Ecclesia fundate per Jesus Christo verso duo millennios passato. Como celles de altere ecclesias,Episcopos orthodoxe, catholic, anglican e orthodoxe «oriental» reclama totos un succession apostolic ininterrupte. le episcopos orthodoxe tracia lor succession apostolic al apostolos original de Jesus. Le Ecclesia Orthodoxe tracia su disveloppamento trans le ecclesias byzantin e roman usque le primitive ecclesia establite per Paulo de Tarso e le apostolos. Illo clama practicar le traditiones original e ancian del ecclesia. Illo es distincte del Ecclesia Catholic depois le schisma de 1054.

Ecclesias orthodoxe son le principal representantes del christianismo in multe paises, super toto in Europa del Est e le Proxime Oriente. Le maxime ecclesia orthodoxe es le Ecclesia Orthodoxe Russe;Le Ecclesia Orthodoxe Russe ha inter 100 milliones e 140 milliones de adherentes, de qui approximativemente 25 milliones son membros active del ecclesia. le plus alte, le Patriarchato Ecumenic de Constantinopole; le plus vetere, le patriarchatos de Constantinopole, Alexandria, Antiochia e Jerusalem. Le ecclesias orthodoxe ha multo influentiate culturas grec e slave, e ha essite culturalmente influentiate per illos. Il ha in total circa 300 milliones de adherentes orthodoxe christian in le mundo.

Le texto biblic utilisate per le orthodoxos include le Septuaginta e le Nove Testamento; ambes son scripte in greco. Iste texto include le septe libros deuterocanonic acceptate per catholicos (ma generalmente recusate per protestantes) e un pauc de textos curte non acceptate per catholicos ni protestantes. Sanctos, super toto Maria le «theotokos» (le deipare), son multo venerate. Domos orthodoxe ha sovente multe icones que depinge Jesus e/o le sanctos.

Ben que on confunde sovente le Ecclesia Orthodoxe e le antique ecclesias del Proxime Oriente (ecclesias copte, armenie, ethiope...), istes son duo distincte communiones. In facto, le Ecclesia Orthodoxe es theologicamente plus compatibile con le Ecclesia Catholic que con le alteres, pro que le ecclesias del Proxime Oriente non ha jammais acceptate le Concilio de Chalcedon (451) ni subsequente concilios ecumenic; iste antique ecclesias esseva dunque considerate como anathematic per Orthodoxia, e non solmente schismatic como le Ecclesia Catholic.

Ecclesias orthodoxe usa le rito byzantin in varie linguas (greco, slavo ecclesiastic, romaniano etc.). Iste rito se distingue per le uso de levatura in le preparation del eucharisto, parochos qui pote mariar se, un rolo prominente pro diaconos in servicios, e le importantia perdurante del monasticismo. Le majoritate de servicios orthodoxe es cantate, non parlate. Traditionalmente, le congregantes sta durante le servicio integre, e un iconostase separa le sanctuario del resto del ecclesia. Le fideles se inclina frequentemente e pote displaciar se liberemente durante le servicios.

 Ecclesias in le communion orthodoxe 
Le sequente ecclesias se recognosce omnes como constituentes del communion orthodoxe. Le sede de cata provincia es notate inter parentheses.
 Patriarchato Ecumenic de Constantinopole (Constantinopole/Istanbul)
 Ecclesia Orthodoxe Autonome de Finlandia (Kuopio)
 Ecclesia Orthodoxe Apostolic Estonie Autonome (Tallinn)
 Ecclesia Orthodoxe de Creta
 Communitate monastic autonome del Monte Athos
 Exarchato de Patmos
 Archidiocese Orthodoxe Grec de Thyatira e Grande Britannia (London)
 Archidiocese Orthodoxe de Italia e Malta (Venetia)
 Archidiocese Orthodoxe de America (New York)
 Archidiocese Orthodoxe de Australia (Sydney)
 Exarchato del Philippinas (Paranaque)
 Exarchato patriarchal pro parochias orthodoxe del tradition russe in Europa del West (Paris)
 Ecclesia Orthodoxe de Alexandria (Alexandria in Egypto)
 Ecclesia Orthodoxe de Antiochia (Antioche in Turchia)
 Archidiocese Christian Orthodoxe Antiochie del America del Nord (New York)
 Ecclesia Orthodoxe de Jerusalem (Jerusalem)
 Ecclesia Autonome del Monte Sinai
 Ecclesia Orthodoxe de Russia (Moscova)
 Ecclesia Orthodoxe Autonome de Japon (Tokyo)
 Ecclesia Orthodoxe Autonome de China (defuncte)
 Ecclesia Orthodoxe Autonome de Ukraina (Kiev)
 Ecclesia Orthodoxe Autonome de Moldavia (Chișinău)
 Ecclesia Orthodoxe Autonome de Lettonia (Riga)
 Ecclesia Orthodoxe Autonome Estonie (Tallinn)
 Ecclesia Orthodoxe Austonome Russe al Extero (New York)
 Exarchato de Belarus (Minsk)
 Ecclesia Orthodoxe de Serbia (Peć)
 Archidiocese Autonome de Ohrid
 Ecclesia Orthodoxe de Romania (Bucarest)
 Metropole Autonome de Bessarabia (Chișinău)Le autonomia del Metropole de Bessarabia non es recognite per le Ecclesia Orthodoxe de Russia, e cello del Ecclesia Orthodoxe (russe) de Moldavia non es recognite per le Ecclesia Orthodoxe de Romania.
 Ecclesia Orthodoxe de Bulgaria (Sofia)
 Ecclesia Orthodoxe de Georgia (Tbilisi e Mtskheta)
 Ecclesia Orthodoxe de Cypro (Nicosia)
 Ecclesia Orthodoxe de Grecia (Athenas)
 Ecclesia Orthodoxe de Polonia (Varsovia)
 Ecclesia Orthodoxe de Albania (Tirana)
 Ecclesia Orthodoxe del Paises Chec e Slovakia (Prag)
 Ecclesia Orthodoxe in America (Soyoset, New York)Le altere ecclesias orthodoxe son omnes in communion con le Ecclesia Orthodoxe in America, ben que su stato autonome e autocephalic (conferrite per le Ecclesia Orthodoxe de Russia in 1970) non sia universalmente acceptate.

Il existe altere ecclesias schismatic de tradition e theologia orthodoxe. Cellos plus magne include le Ecclesia Orthodoxe Ukrainian Autocephalic, le Ecclesia Orthodoxe Ukrainian, le Vetule Credentes, le Ecclesia Orthodoxe Russe in America e altere «Vetule Calendaristas» (proponentes del calendario julian).

Dunque, in plure locos, il ha un multiplicitate de jurisdictiones ecclesiastic orthodoxe. Isto es notabilemente le caso in America del Nord (le Statos Unite e Canada) e altere paises con communitates de immigrantes orthodoxe (como Francia, Grande Britannia, Germania, etc.), ma anque in Ukraina, Moldavia, Estonia, etc. Al exception del Vetule Credentes e de altere gruppos plus parve, le differentias inter iste ecclesias non son de character theologic, ma ethnic o mesmo politic.

 Notas